ایران تشقی ایش لر وزیری محمد جواد ظریف, تویتر آرقه لی بیرگن بیاناتیده, امریکا قوشمه ایالت لری دولت رهبری دونالد ترامپ نینگ, "امریکا بیلن اوروشیشی تقدیرده, ایران یوق بوله دی" شکلیده گی سوز لری گه جواب قیتردی.
ظریف, "ترامپ, صحنه نینگ آرقه سیده گی تیمی بیلن مقدونیه لیک اسکندر (میلاد دن آلدین 336-323- ییل لری آره سیده گی مقدونیه قرالی), چنگیز خان (1162- 1227- ییل لری آره سیده مغل امپراطوری) و باشقه کیشی لرنینگ قیله آلمه گن ایش نی قیلیش نی آرزو قیلماقده. برچه اشغالچی لر یوق بولیب کیترایکن, ایران ایسه اوز موجودیتی نی دوام ایتتیرماقده.  اقتصادی تروریزم و قیرغین تهدیدی بیلن ایران نی یوق قیلیش ممکن ایمس" دییه قید ایتدی.
عینی دمده ظریف, "هیچ قچان بیر ایران لیک نی تهدید قیلمه" شعاری بیلن ترقتگن پیامیده, اوز سوز لری نی, "حرمت کورسه تیش نی تجربه قیل, فایده سی بوله دی!" شکلیده دوام ایتتیردی.
ظریف, آق اوی خوفسیزلیک مشاوری جان بولتون, اسرائیل باش وزیری بنیامین نتنیاهو, سعودی عربستان ولیعهد شهزاده سی محمد سلمان و ابو ظبی ولیعهد شهزاده سی محمد بن زاید نی ترامپ نینگ صحنه نینگ آرقه سیده گی تیمی اوله راق بهالنتیرماقده.
اوتگن کون کیچقرون عراق پایتختی بغداد ده امریکا قوشمه ایالتلری ایلچی خانه سی بناسی گه راکتی هجوم اویوشتیریلرایکن, اوشبو حادثه آرتیدن ترامپ اجتماعی ترماق آرقه لی بیرگن بیاناتیده, "امریکا بیلن اوروشیشی تقدیرده, ایران یوق بوله دی.  ینه بیر مرته امریکا نی تهدید قیلمه!" دییه قید ایتگن ایدی.
حادثه پایتخت تاشکینت ده یوزبیرگن
